Már 22,7 milliónál a koronavírus-fertőzöttek száma a világon
Egy nap alatt 7400-an haltak meg a járvány következtében.
Már 22 679 466 ember fertőződött meg világszerte a koronavírus-járványban, a halálos áldozatok száma 793 710, a gyógyultaké pedig 14 542 845 a baltimore-i Johns Hopkins Egyetem péntek reggeli összesítése szerint. Egy nappal korábban még 22 328 069 fertőzöttet tartottak nyilván, a halálos áldozatok száma 786 303, a gyógyultaké pedig 14 261 142 volt. A fertőzés 188 országban és régióban van jelen. Szakértők szerint a diagnosztizált esetek száma nem tükrözi pontosan a valóságot, mert az egyes országokban többé-kevésbé korlátozott a tesztek száma és a nyilvántartás kritériumai is különböznek. A SARS-CoV-2 vírus okozta Covid-19 nevű betegség az Egyesült Államokat sújtja leginkább, ahol 5 573 847 fertőzött volt eddig, 174 255-en haltak meg és 1 947 035-en gyógyultak meg. Brazíliában 3 501 975 fertőzöttről, 112 304 halálos áldozatról és 2 844 318 gyógyultról tudni. Indiában 2 905 825 fertőzöttet, 54 849 halálos áldozatot és 2 158 946 gyógyultat jegyeztek fel. Oroszországban 939 833-ra nőtt az igazolt fertőzöttek száma, a halálos áldozatoké 16 058-ra, a gyógyultaké pedig 753 686-ra emelkedett. A Dél-afrikai Köztársaságban 599 940 fertőzöttről, 12 618 halottról és 497 169 gyógyultról tudnak a hatóságok. Mexikóban 543 806 embert fertőzött meg a koronavírus, 59 106-an haltak meg, a gyógyultak száma pedig 442 782. Spanyolországban 377 906 fertőzöttet, 28 813 halálos áldozatot és 150 376 gyógyultat regisztráltak. Az Egyesült Királyságban a fertőzöttek száma 324 203 és 41 489 ember halt meg a betegségben. Franciaországban 256 534 fertőzöttről, 30 434 halálos áldozatról és 84 214 gyógyultról tudni. Olaszországban a fertőzöttek száma 256 118, a halálos áldozatoké 35 418, és 204 686-an gyógyultak fel a Covid-19-ből. Törökországban 254 520 fertőzöttet regisztráltak eddig, a halálesetek száma 6058, a gyógyultaké 234 797. Németországban 231 292 a fertőzöttek száma, 9263 a halottaké, 205 359-en meggyógyultak. Kanadában 125 625 fertőzöttet, 9097 halálos áldozatot és 111 811 gyógyultat tartottak számon. Kínában (Hongkong és Makaó nélkül) 89 567 fertőzéses esetet tartottak nyilván, valamint 4709 halálos áldozatot és 83 663 felépültet. Az Egészségügyi Világszervezet (WHO) március 11-én nyilvánította világjárványnak a koronavírust, amely a közép-kínai Vuhanból terjedt el.